**ถาวร ตรีรัตน์ณรงค์** เป็นอดีตสมาชิกสภาผู้แทนราษฎรจังหวัดชลบุรี 1 สมัย เป็นสมาชิกสภาผู้แทนราษฎรจังหวัดเชียงราย 3 สมัย และเป็นสมาชิกสภาผู้แทนราษฎรแบบบัญชีรายชื่อ/แบบสัดส่วน 3 สมัย

ประวัติ
-------

ถาวร ตรีรัตน์ณรงค์ เกิดเมื่อวันที่ 30 มกราคม พ.ศ. 2482 สำเร็จการศึกษาจากโรงเรียนอำนวยศิลป์ ระดับปริญญาตรีศิลปศาสตรบัณฑิต สาขาการจัดการทั่วไป และปริญญาโทบริหารธุรกิจมหาบัณฑิต สาขาการจัดการทั่วไป จากสถาบันราชภัฏสวนดุสิต

การทำงาน
--------

ถาวร เข้าทำงานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคกิจสังคม และได้รับเลือกตั้งเป็นสมัยแรก ต่อมาย้ายมาลงสมัครในพื้นที่จังหวัดเชียงราย และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติไทย

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้รับเลือกตั้งในสังกัดพรรคความหวังใหม่ กระทั่งในปี พ.ศ. 2544 จึงย้ายมาสังกัดพรรคไทยรักไทย และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้รับเลือกตั้งในระบบบัญชีรายชื่อ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับการเลื่อนเป็ ส.ส.แทน ยงยุทธ ติยะไพรัช และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับการเลือกตั้งในระบบบัญชีรายชื่อ ในปี พ.ศ. 2557 ได้ลงสมัครในระบบบัญชีรายชื่อ แต่การเลือกตั้งครั้งนั้นเป็นโฆษะ หลังจากนั้นเขาจึงวางมือทางการเมือง

ถาวร เคยดำรงตำแหน่งข้าราชการการเมือง อาทิ ที่ปรึกษารัฐมนตรีช่วยว่าการกระทรวงคมนาคม ที่ปรึกษารัฐมนตรีช่วยว่าการกระทรวงเกษตรและสหกรณ์ ที่ปรึกษานายกรัฐมนตรี ที่ปรึกษารัฐมนตรีว่าการกระทรวงพาณิชย์ เลขานุการรัฐมนตรีว่าการกระทรวงไอซีที ที่ปรึกษารัฐมนตรีว่าการกระทรวงวิทยาศาสตร์และเทคโนโลยี ที่ปรึกษารัฐมนตรีช่วยว่าการกระทรวงสาธารณสุข เลขานุการรัฐมนตรีว่าการกระทรวงยุติธรรม

ถึงแก่อนิจกรรม
--------------

ถาวร ถึงแก่อนิจกรรมเมื่อวันที่ 3 มกราคม พ.ศ. 2560 รวมอายุ 77 ปี มีพิธีพระราชทานเพลิงศพเมื่อวันที่ 10 มกราคม พ.ศ. 2560 ณ วัดเทพศิรินทราวาสราชวรวิหาร

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. 1 2  อดีตนักการเมืองชื่อดัง ถาวร ตรีรัตน์ณรงค์ ลาลับล่วงด้วยชรา
2. ↑  ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ
3. ↑  ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง
4. ↑  "ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ (จำนวน 109 คน)" (PDF). คลังข้อมูลเก่าเก็บจากแหล่งเดิม (PDF)เมื่อ 2012-06-12. สืบค้นเมื่อ 2020-07-23.
5. ↑  ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (เพิ่มเติม)
6. ↑  "คำสั่งกระทรวงเทคโนโลยีสารสนเทศและการสื่อสาร ที่ ๑๖/๒๕๔๕ เรื่อง แต่งตั้งเลขานุการรัฐมนตรีว่าการกระทรวงเทคโนโลยีสารสนเทศและการสื่อสาร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-07-23. สืบค้นเมื่อ 2020-07-23.
7. ↑  "คำสั่งกระทรวงวิทยาศาสตร์และเทคโนโลยี ที่ ๑๒๒/๒๕๔๖ เรื่อง แต่งตั้งข้าราชการการเมือง" (PDF). คลังข้อมูลเก่าเก็บจากแหล่งเดิม (PDF)เมื่อ 2020-07-23. สืบค้นเมื่อ 2020-07-23.
8. ↑  คำสั่งกระทรวงสาธารณสุข ที่ ๒๕๕/๒๕๔๗ เรื่อง แต่งตั้งที่ปรึกษารัฐมนตรีช่วยว่าการกระทรวงสาธารณสุข
9. ↑  คำสั่งกระทรวงยุติธรรม ที่ ๔๘/๒๕๕๑ เรื่อง แต่งตั้งข้าราชการการเมือง
10. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๒, ๒๖ พฤศจิกายน ๒๕๔๗
11. ↑  ราชกิจจานุเบกษา, ประกาศสำนักนายกรัฐมนตรี เรื่องพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-12 ที่ เวย์แบ็กแมชชีน, เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔